शूगर मिल के सामने किसानों का धरना
अपील-6 से 9 तक बादल गांव में लगने वाले मोर्चे में परिवार सहित पहुंचें
भास्करसंवाददाता|धूरी
भारतीयकिसान यूनियन एकता (उगराहां) ब्लॉक धूरी की ओर से बुधवार को शूगर मिल में पिछली अदायगी को लेकर यूनियन के जिला वित्त सचिव हरपाल सिंह पेधनी कलां के नेतृत्व में मिल की चैन जाम कर धरना लगाया गया। इस मौके पर किसान नेताओं ने मिल प्रबंधकों के खिलाफ नारेबाजी करते हुए किसानों का शोषण करने के आरोप लगाए।
किसान नेताओं ने कहा कि 24 दिनों से मिल चालू है, जबकि किसान आर्थिक तंगी के चलते आत्महत्याएं कर रहे हैं। उन्होंने मिल प्रबंधकों और किसानों का पिछले साल का 24 करोड़ रुपए का बकाया देने के लिए रोष प्रगट करते हुए कहा कि किसानों ने पिछले साल का जमीन का ठेका, लेबर, डीजल आदि की अदायगी ब्याज पर पैसे उठाकर की है।
उन्होंने पंजाब सरकार के किसान हितैषी होने के दावों को किसानों के साथ मजाक करार देते हुए राज्य केन्द्र सरकार के खिलाफ भी नारेबाजी की। उन्होंने धरने में उपस्थित किसानों से अपील की कि वह 6 से 9 जनवरी तक बादल गांव में लगने वाले पक्के मोर्चे में परिवारों सहित पहुंचकर एकता का सबूत दे ताकि सरकार को जगाया जा सके। मौके पर पहुंचे सहायक कृषि अफसर एवं गन्ना विकास अफसर जसविंदर पाल सिंह ग्रेवाल द्वारा उनकी अदायगी 3-4 दिनों के अंदर-अंदर करवाने के भरोसे के बावजूद किसानों ने अपना धरना समाप्त नहीं किया।
इसके बाद नायब तहसीलदार धूरी कृष्ण कुमार मित्तल द्वारा मौके पर पहुंच कर किसानों को उनकी अदायगी 7 जनवरी तक करवाने का विश्वास दिलाने के बाद उन्होंने अपना धरना समाप्त कर दिया। इस मौके पर हरबंस लड्डा, महिन्द्र सिंह, कृपाल सिंह, जोरा सिंह, बलौर सिंह, चमकौर सिंह तथा प्रैस सचिव मनजीत सिंह जहांगीर आदि भी मौजूद थे। (राजेश टोनी)
धूरी में धरना लगाकर नारेबाजी करते किसान।
hin_Deva hin_Deva npi_Deva hin_Deva hin_Deva hin_Deva hin_Deva hin_Deva